Mama yangu ni daktari wa watoto,
na nilipokuwa mdogo, alikuwa akisimulia hadithi za kusisimua
zilizojumuisha sayansi na fikira zake zilizo hai kuliko kawaida.
Moja ya hadithi alizonisimulia ni kuwa ukila chumvi nyingi,
damu itapanda kutoka miguuni kwako,
kupitia mwili wako wote,
na kutoka nje ya mwili juu ya kichwa chako,
na kukuua mara moja.
(Kicheko)
Aliita "shinikizo la damu"
(Kicheko)
Hii ilikuwa mara yangu ya kwanza kusikia hadithi ya sayansi ya kufikirika,
na niliipenda.
Kwa hiyo nilipoanza kuandika hadithi zangu mwenyewe za sayansi ya kufikirika,
Nilishangaa kwamba ilichukuliwa kama si Uafrika.
Kwa uhalisia, niliuliza, Uafrika ni nini?
Na hili ndilo ninalojua kwa sasa:
Afrika ni muhimu.
Afrika ndiyo kesho.
Ni kweli, ingawa.
Na Afrika ni sehemu makini ambapo vitu makini pekee hutokea.
Kwa hiyo nikiwakilisha kazi yangu sehemu fulani, mtu fulani lazima atauliza,
"Ina umuhimu gani hasa?
Inashughulika vipi na matatizo halisi ya Kiafrika
kama vita, umasikini, uharibifu au UKIMWI?"
Na haishughuliki na hayo mambo.
Kazi yangu ni kuhusu bendi ya muziki wa pop ambayo inataka kwenda anga la juu
au kuhusu roboti mwenye urefu wa futi saba
ambaye anatokea kupenda.
Si vitu muhimu kwa kiasi kikubwa.
Ni vitu vya kufurahisha, visivyo na umuhimu na vya kijinga,
visivyo na umuhimu kama peremende --
"AfroBubbleGum"
Si kwamba nasema kwamba mjadala wa sanaa sio muhimu;
Mimi ni mwenyekiti wa mfuko wa kujitolea
ambao unashughulika na filamu na maigizo ambapo huandika kuhusu UKIMWI na msimamo mkali.
na ukeketaji kwa wanawake.
Ni sanaa muhimu mno,
lakini si sanaa pekee inayotokea katika bara hili.
Tunatakiwa kusema hadithi zaidi
ambazo ni za kutetemesha.
Hatari ya hadithi bado inatambulika.
Na pengine ni kwa sababu ya michango.
Aina nyingi za sanaa bado zinategemea misaada ya maendeleo.
Kwa hiyo sanaa inakuwa zana ya mjadala.
Au kwa sababu tumeona taswira moja tu ya sisi wenyewe kwa muda mrefu
na hiyo ndiyo pekee tunayoweza kutengeneza.
Kwa sababu yoyote ile, tunahitaji njia mpya,
na AfroBubbleGum ni moja ya njia.
Ni mwakilishi wa sanaa kwa ajili ya sanaa.
Ni mwakilishi wa sanaa ambayo haiongozwi na sera
au mjadala
au inayotegemea elimu,
ni kwa ajili ya fikira:
Sanaa ya AfroBubbleGum.
Na hatuwezi wote kuwa watu wa AfroBubbleGum.
Tunatakiwa kutathmini kazi zetu kutokana mashimo ya kudhihirisha taswira ya umasikini.
Tunatakiwa kuwa na majaribio yanayorandana na jaribio la Bechdel,
na kuuliza maswali kama:
Kuna waafrika wawili au zaidi wenye afya katika kipande hiki cha kufikirika?
Waafrika haohao wapo imara kiuchumi na hawahitaji kuweka akiba?
Wanaburudika na kufurahia maisha?
Na kama tutajibu ndiyo mara mbili au zaidi katika maswali haya,
basi kwa uhakika sisi ni AfroBubbleGumists.
(Kicheko)
(Makofi)
Na furaha ni siasa,
kwa sababu fikiria kwamba tuna taswira ya waafrika ambao walikuwa wanasisimua
na wenye upendo na uhimilivu
na wanaoishi maisha mazuri na ya kusisimua.
Tungewaza nini kuhusu nafsi zetu?
Tungewaza labda tunastahili furaha zaidi?
Tungewaza ubinadamu wetu tunaoshirikishana kupitia furaha tunayoshirikishana?
Huwa ninawaza kuhusu hivi vitu ninapofanya utunzi.
Ninawaza kuhusu watu na sehemu ambazo hunipa furaha isiyo na kipimo,
na ninafanya kazi kuwawakilisha.
Na ndiyo maana ninaandika hadithi
kuhusu msichana anayewaza kesho ambaye anajihatarisha kwa kila namna ili kuokoa mimea
au kufanya mbio za ngamia
au hata kucheza tu,
kwa ajili ya heshima ya furaha,
kwa sababu dunia yangu huwa na furaha mara nyingi.
Na ninajua furaha ni upendeleo katika dunia ya sasa iliyogawanyika.
ambapo kubaki na matumaini kunahitaji bidii.
Lakini labda, kama utaungana na mimi, kutengeneza, kuhariri na kutoa vibali kwa
sanaa zaidi ya AfroBubbleGum,
kutakuwa na matumaini kwa mtazamo tofauti wa dunia,
mtazamo wa furaha wa Afrika
ambapo watoto wanaweweseshwa kwa namna isiyojulikana
kutokana na ucheshi wa mama zao ambao ni wa kutisha,
(Kicheko)
Lakini pia ni sanaa inayochekesha, isiyo na umuhimu na ya kijinga
katika majina ya vitu vyote ambavyo ni vya Kiafrika.
Kwa sababu sisi ni AfroBubbleGumists
na tupo wengi sana kuliko unavyoweza kufikiria.
Asante sana.
(Makofi)